
Technikum
 
 5 1014 20 02   
 Sportedző (lovassport) - sportszervező - 5 éves képzés

 Sportedző (lovassport) - sportszervező - Kódja: 0004
Sport ágazat 5 éves képzése, amely érettségivel és technikus szintű szakképzettség megszerzésével zárul. 

	A sportedző – sportszervező szakember sportág specifikusan, célirányosan tervezi, szervezi és irányítja a sportolók rövid-, közép- és hosszú távú felkészítését és versenyeztetését. Megtanítja a sportág technikai, taktikai ismereteit, versenyszabályait. Értékeli a sportolók edzéseken és a versenyeken nyújtott teljesítményét, a korszerű pedagógiai és edzéselvek, edzésmódszerek figyelembevételével fejleszti teljesítő képességüket és teljesítő készségüket. Versenyeket, illetve edzőtáborokat, egyéb sportrendezvényeket szervez. Rekreációs szakemberként részt vesz az amatőr sportolók foglalkozásainak, versenyeinek szervezésében, irányításában. 




Szakképzési ösztöndíj mértéke:

Az ösztöndíj alapja a szakirányú oktatás központi költségvetésről szóló törvényben meghatározott önköltségének egyhavi összege.

Ágazati alapoktatásban (9. évfolyam)
	Az
	ösztöndíj alapjának 8%-a, jelenleg
	8.000 Ft./hó.


Szakirányú oktatásban (11-13. évfolyam)
1. Amennyiben ezt a tanuló a szakképző intézményben teljesíti:
	A megelőző tanév év végi minősítésében kapott osztályzatok átlaga
	Ösztöndíj mértéke
	Ösztöndíj összege

	2,00–2,99
	  ösztöndíj alapjának 8%-a
	.8.000 Ft

	3,00–3,99
	ösztöndíj alapjának 25%-a
	25.000 Ft

	4,00–4,49
	ösztöndíj alapjának 42%-a
	42.000 Ft

	4,49 fölött
	ösztöndíj alapjának 59%-a
	59.000 Ft

	A szakképzés keretében fennálló tanulói jogviszonyból a megelőző tanévre vonatkozóan figyelembe vehető év végi minősítés hiányában
	ösztöndíj alapjának 16%-a
	16.000 Ft




FELVÉTELI ELJÁRÁS RENDJE
Felvételi követelmények 
A tagozatokra való jelentkezéshez nem kell részt venni a felvételi eljárást megelőző központi írásbeli vizsgán.
Jelentkezés módja
A jelentkezés a jelentkezési lap elküldésével történik, amit az általános iskola továbbít. A jelentkezési lapon több tanulmányi terület is megjelölhető, amelyek kódját minden esetben fel kell tüntetni.
Határidő: 2026. február 19.

Rangsorolás módja, szabályai
A tanulókat az alapján rangsoroljuk, hogy milyen eredményt értek el az általános iskola 7 osztályának év végén és 8. félévkor a következő tantárgyakból: magyar nyelv és irodalom (amennyiben külön tanulja a magyar nyelvet és magyar irodalmat, a két tantárgy átlaga), történelem, matematika, idegen nyelv és biológia/természetismeret. Ha a tanulónak felmentése van a fent megadott tantárgyak valamelyikéből 1 tantárgy esetén az informatika osztályzata számít, 2 tantárgy esetén az informatika és a földrajz tantárgyak osztályzatai számítanak a rangsor megállapításánál. 
A felvételi pontok számítása során a tantárgyi eredmények kétszeresét vesszük figyelembe, ez alapján alakítjuk a végleges rangsort. Elérhető maximális pontszám 100 pont.

A felvételi rangsor kialakításánál az azonos pontszámot elért tanulók közül előnyben részesítjük a hátrányos és a halmozottan hátrányos helyzetű tanulót, ezt követően azt a jelentkezőt, akinek a lakóhelye az iskola településén található. A hátrányos és halmozottan hátrányos helyzetet a jelentkezési lap mellé csatolt határozattal kérjük igazolni.

A tanulót akkor tudjuk felvenni:

1. Ha megfelel a szakma-alkalmassági egészségügyi vizsgálaton. Ezt az orvosi vizsgálatot az iskola szervezi meg (február-március), és az időpontról értesítést küld a felvételizőknek a jelentkezési lapon megadott elérhetőségre. 
2. Alapfokú lovastudással rendelkezik (rajtengedély vizsga, vagy lovastudás szintjének igazolása az Intézmény által meghatározott pályaalkalmassági vizsga követelményeinek teljesítésével).
[bookmark: _GoBack]Ezt az iskola szervezi meg, és az időpontról értesítést küld a felvételizőknek a jelentkezési lapon megadott elérhetőségre. 


2026. március 20-ig az iskola nyilvánosságra hozza a honlapján a felvételi jegyzéket.
A felvételi eredmények közlése 2026. május 8. Az iskola a felvételi jegyzéknek megfelelően megküldi a felvételről vagy az elutasításról szóló értesítést a jelentkezőnek és az általános iskolának.
Rendkívüli felvételi eljárás: 2026. május 11- augusztus 31-ig.

Amiért érdemes bennünket választani:
1. A sportedző (lovassport) sportszervező végzettség megszerzését követően tanulóinknak lehetősége van Intézményünkben a Lovastúra- vezető szakképesítést is megszerezni a technikusi vizsgát követő félévben (6 hónap alatt) szintén állam által támogatott képzésben.  
2. A tehetséges tanulók fejlődésének támogatása mellett a hátrányokkal küzdőket is segítjük a felzárkóztatásban. Ezen célok megvalósulását szolgálják képzett tanáraink, szakköreink. 
3. Az Erasmus + mobilitási projektre intézményünk évek óta sikeresen pályázik. A program keretében évente 20-40 tanulónk külföldi gyakorlaton vesz részt.
4. Tanulóink az országos versenyeken minden évben eredményesen szerepelnek. Büszkék vagyunk, hogy végzett tanulóink közül sokan több éve sikeresen pályáznak meg külföldi munkahelyeket. 
5. Iskolánkhoz tartozó kollégiumunkban, amely a Fáy család volt péceli birtokán, három hektáros gyönyörű parkban fekszik, 70 fő részére tudunk elhelyezést biztosítani. A BKV 169E járatának (amely érinti a péceli vasútállomást) közvetlenül az iskolánk előtt van a megállója.

